<classify> Akizungumza na waandishi wa habari, Mtaalamu wa Sheria kutoka Jeshi la Polisi Mkaguzi wa Polisi, Ezekiel Kyogo alisema kongamano hilo lina lengo la kujenga uelewa juu ya kazi zao, hasa changamoto na suluhu za kazi za sanaa.Lazima kuwepo na sheria ya makosa ya wizi za kazi za wasanii, kwani itasaidia kupunguza wizi ili kuongeza kipato na ajira kwa kuwa, muziki ni mali ya jamii na ni afya na tiba, alisema Kyogo.Pia Kyogo alisema kazi za sanaa ni mali ila zimekosa ulinzi na hakuna jitihada zinazoendelea katika kusaidia wasanii hao kuwafanya wasanii kukosa ubunifu na kukata tamaa na kujiingiza katika wimbi la dawa za kulevya.Rais wa Tanzania Music Foundation TMF Dk. Donald Kissanga alisema lengo la kongamano hilo ni kuhakikisha serikali inatengeneza mazingira bora katika tasnia nzima ya muziki, jambo litakalosaidia kuongeza pato la taifa.Watu wamekuwa wakiiba kazi za wasanii na kama TMF tunalaaani na kuomba serikali kupitia vyombo vya dola kuziba mianya hiyo, alisema Kissanga.Pia Kissanga alisema TMF inaungana na serikali katika mapambano ya dawa za kulevya nchini kwani waathirika ni pamoja na wanamuziki  <topic>: MICHEZO 